
ŠAKIŲ RAJONO SAVIVALDYBĖS  TARYBA

SPRENDIMAS

DĖL PANAUDOS SUTARTIES SU MARIJAMPOLĖS APSKRITIES VIRŠININKO ADMINISTRACIJA NUTRAUKIMO

2010 m. sausio 28 d. Nr. T-4
Šakiai


Rajono savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d., rajono savivaldybės tarybos 2005 m. gruodžio 22 d. sprendimu Nr. T-359  patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu, rajono savivaldybės turto panaudos sutarties Nr.1D-27/SUT-84, sudarytos 2008 m. birželio 2 d., 10.4 p.  ir atsižvelgdama į Marijampolės apskrities viršininko administracijos 2009 m. gruodžio 11 d. raštą Nr. SD-8-5604, nusprendžia:


1. Nutraukti rajono savivaldybės turto panaudos sutartį Nr.1D-27/SUT-84, sudarytą 2008 m. birželio 2 d. su Marijampolės apskrities viršininko administracija, nes panaudos gavėjas nesiverčia veikla, dėl kurios buvo perduotas savivaldybės turtas.


2. Įgalioti rajono savivaldybės administracijos direktorių pasirašyti susitarimą dėl 1 punkte nurodytos panaudos sutarties nutraukimo bei turto perdavimo-priėmimo aktą.

